cis-
Store norske leksikon,Realfag,Kjemi,Kjemi
Cis- er innen kjemi en forstavelse som brukes i navnet på kjemiske forbindelser som inneholder en dobbeltbinding og derfor er plane. Dobbeltbindingen ligger mellom to karbonatomer, og på hver av de to karbonatomene er det bundet en atomgruppe. De to atomgruppene kan ligge på samme side av dobbeltbindingen, eller de kan ligge på motsatt side. Forstavelsene trans- og cis- brukes til å skjelne mellom de to isomere.
Forstavelsen cis- brukes om den isomeren som har de to atomgruppene på samme side av dobbeltbindingen, og forstavelsen trans- brukes om den isomeren som har de to atomgruppene på motsatt side av dobbeltbindingen. Eksempel cis-1,2-dibrometen, BrHC=CHBr, er et plant molekyl, og de to bromatomene ligger på samme side av dobbeltbindingen.trans-1,2-dibrometen, BrHC=CHBr, er også plant, men her ligger de to bromatomene på motsatt side av dobbeltbindingen.Se bilde for strukturformelen til begge forbindelsene. I begge formlene er hydrogenatomene sløyfet (se molekylformler). Les mer i Store norske leksikon isomer cis